În același timp, discuțiile privind finanțarea deficitului bugetar ne arată că alte scăderi ale fiscalității, cum ar fi reducerea cotei de TVA la 18% sau eliminarea impozitului pe dividende, sunt puțin probabile.  Deși credem că anul viitor va fi mai puțin agitat în ceea ce privește legislația fiscală, pe finalul acestui an este posibil să mai apară modificări, în funcție de execuția bugetară a anului curent și de proiectul bugetului pentru 2018.